Document ID: /roh_data/filtered/fineweb-2-filterrobots_roh.jsonl.gz/65487

Sco quai che la possessura dal «Paradis da canigns» Natalie Cavelti ha ditg, stoppian els actualmain cumprar vitiers cunigls, per pudair elavurar radund 80 cunigls al mais. Quels vegnan duvrads per ils differents products da charn sco fratem, liongias e spezialitads per chauns.
Segunda stalla duai schliar il problem
Cun ina segunda stalla che vegnia drizzada en, possian ins tegnair avunda cunigls per satisfar a la dumonda fitg gronda. Natalie Cavelti lavura en la mazlaria Spiess a Lai sco mazlera, nua ch'ella po elavurar sezza ses products. Ella maina il «Paradis da canigns» ensemen cun ses ami Thomas Leppkes, ch'è medemamain mazler e che sa deditgescha sulettamain a la tratga da cunigls.